প্রকল্পের প্রস্তাবনায় বলা হয়, ২০১৭ সালের ২৫ আগস্টের পর মাত্র চার সপ্তাহের মধ্যে প্রায় চার লাখ ২৫ হাজার রোহিঙ্গা নিজেদের ঘরবাড়ি ও সম্পত্তি হারিয়ে জীবন বাঁচাতে উখিয়া ও টেকনাফে আশ্রয় নিয়েছে। ২০১৮ সালের ৩০ মে পর্যন্ত প্রায় ৬ লাখ ৯২ হাজার বাস্তুচ্যুত রোহিঙ্গা বাংলাদেশে প্রবেশ করে। এছাড়া ২০০৯ থেকে ২০১৬ সালের মধ্যে বিভিন্ন ইস্যুতে প্রায় তিন লাখ রোহিঙ্গা এদেশে প্রবেশ করে। সব মিলিয়ে আশ্রিত রোহিঙ্গাদের সংখ্যা প্রায় ১০ লাখ। এসব আশ্রিত মানুষের জীবনমান উন্নয়নে বাংলাদেশ সরকার সহায়তার হাত বাড়িয়ে দিয়েছে।